Net een brander – Toortsie, Kameel en Bokbaaivygie se blog
Net een brander
November 24, 2015 November 24, 2015 ~ Kameel
Hierdie week val ek uit die bus uit wat scrapydo se toeka-tokkel “Sopkombuis,” aan betref. Ek weet te min daarvan af om eers ‘n poging aan te wend.
Ek het mos hierdie liefde gehad om alles wat wild is te ry…. perde uitgesluit. See het beteken jy ry branders op ‘n “boogy” bord uit; hoe wilder hoe beter. Om net in die branders rond te spring is nie my idee van pret nie. Net voordat Menieres my wêreld onderstebo kom draai het, verdrink ek amper in Richardbaai, en my seeavonture – behalwe met ‘n loopstok langs die see stap – kom tot stilstand na Menieres.
Tien jaar later en ‘n diep verlange om net eenkeer weer met ‘n brander die see uit te ry, neem van my besit. My liggaam is nie meer diè een waarmee ek sonder skaamte, met ‘n kostuum rondgeloop het nie; maar dit is ‘n struikelblok wat ek sal oor wanneer ek daarby kom, besluit ek. Verlede week neem Ken die bul by die horings en ry met my Margate toe. “Gaan koop vir jou ‘n kostuum sodat jy daardie brander kan gaan ry,” sê hy. In die aantrekhokkie staar die waarheid my in die oë; ek sien te goed wat die jare aan my liggaam gedoen het. Net daar begewe my moed my, maar Ken neem aksie, betaal vir die kostuum en pakkie in my hand loop ek by die winkel uit. Nou is daar nie meer omdraai kans nie – die brander doem soos ‘n reus voor my op.
‘n Paar dae gelede ry ons Uvongo toe. Die see is rof, met sterk branders. Vroeër jare sou dit idiaal gewees het, maar nou lyk dit vir my na ‘n groot bedreiging. Ek stroop my klere van my af, en daar staan ek met kostuum op die strand. Ten aanskoue van vele oë word daar eers ‘n foto geneem; dit moet op ons huisgesin se “whatsapp” groepie kom, sodat die kinders kan sien hul ma het die groot stap geneem. “Hou my hand styf vas,” sê ek vir Ken toe ons die water instap. Die probleem met Menieres is, sodra die water om jou voete begin kolk is jy dadelik van balans af, en rigtingloos. Ek slinger soos ‘n dronk persoon rond. Ken hou so wat hy kan, maar ‘n brander slaan my onderstebo, en ek trek hom saam met my. Nog voordat ons kan opkom, slaan ‘n volgende een oor ons, en rol ons in die sand rond, en nog een is bo-oor ons koppe. Ek gooi handoek in, en al slingerend – met seesand wat sulke bulte in my kostuum maak – kom ek by die kampstoel terug.
Vanoggend net na ses kom maak Ken my wakker. Dit is ‘n lieflike dag; ons moet strand toe sodat ek die brander kan gaan ry. Voor sewe is ons op die strand, en die see is kalm. Ons moet diep instap om by die branders uit te kom. Nodeloos om te sê ek kom so dronk soos ‘n lord daar aan. “Hierdie een,” sê Ken, en gee die “boogy” bord ‘n stoot. Dis ‘n mislukking en ons probeer weer. “Het jy vergeet hoe om te ry?” vra Ken, “druk die neus van die bord in die water.” Die volgende brander, en ek druk die neus so diep dat ek bollemakiesie slaan. By nou is ek pootuit, en die strand lyk myle vêr. Die derde brander is ‘n sukses, maar nie sterk genoeg om my tot op die strand te neem nie. Vir vandag is dit genoeg, hyg ek, en maak uitasem vir die strand.
Ek vra net een perfekte brander; daardie een wat my van daar doer met vol spoed tot op die strand sal uitneem. Ek sal weet wanneer ek hom gery het!!!
Posted in Die lewe,Uncategorized
Next ›Toortsie se Toeka Tokkel oor Sopkombuis
25 thoughts on “Net een brander”
November 24, 2015 om 5:43 nm
O, watter wonderlike ondersteuning kry jy van Ken! Hou aan totdat jy daardie volmaakte brander kan ry – en kom vertel ons?
November 24, 2015 om 5:56 nm
Sonder hom sou ek dit nooit gewaag het nie Frannie. Ek hoop vir sy part ook ons kry daardie brander.
November 24, 2015 om 7:00 nm
Môre gaan dit nog ‘n lekker dag wees. Wees gereed! Accuweather sê die weer gaan begin draai teen Donderdag. Ons pak in vir ‘n Gauteng rit en gaan die see mis.
November 24, 2015 om 7:55 nm
Dankie. Hopenlik kry ek daardie brander. Mooi ry en geniet julle “kuier.”
November 24, 2015 om 7:38 nm
Dit klink wild en woes.
November 24, 2015 om 8:01 nm
Dit is wat die see is 🙂
November 24, 2015 om 9:50 nm
Kameel, jy is my HERO! En jou KEN saam met jou!
November 25, 2015 om 5:49 vm
Glimlag ek nou 🙂 Voel heel lekker om iemand se hero te wees…. al bons die ou hart maar benoud daar in die water. Mooi dag vir jou.
November 24, 2015 om 9:57 nm
So bly jy kies die see en die pret bokant hangups oor jou lyf! So baie mense mis al die pret net omdat hulle skaam is viir mense wat nie eers vir hulle kyk nie. Ek hoop jy kry darie brander en ry hom lekker!
November 25, 2015 om 5:44 vm
Dankie seegogga. Saam met die klere uittrek het daar ‘n gees van vryheid gekom.
November 25, 2015 om 2:42 nm
November 25, 2015 om 4:23 nm
Nou vir die regte een 🙂
November 25, 2015 om 3:07 nm
November 25, 2015 om 4:27 nm
Die ou lyf is maar seer en styf vandag. 🙂
November 25, 2015 om 5:28 nm
maar dis mos n lekker seer!
November 25, 2015 om 3:49 nm
Pragtig man. Oulik geskryf.
November 25, 2015 om 4:26 nm
Dankie. Dit eis maar sy tol… stokstyf vandag, en goed seer.
November 28, 2015 om 5:38 vm
Nou klap ek hande vir jou! Jy is beslis n wenner! Dit klink vir my baie lekerder as die sopkombuis. Ek is so bly jy durf dit aan en dat Ken jou so mooi bystaan. Wat sal jy tog sonder so n wonderlike man gedoen het? Jammer ek lees nou eers maar my week was so vol van ander dinge dat ek net nie tyd gehad het nie. Dankie dat jy dit geskryf het dit is n oorwinnings fliek op sy eie.
November 29, 2015 om 7:30 vm
Ai, kry so ‘n smakie van hoe die celebs moet voel oor goeie kommentaar 😆 Dink die fliek sou meer ‘n komedie gewees het…. maar dankie. Vertrou jou week gaan geseënd wees.
November 29, 2015 om 10:40 vm
Komedie is goed vir die gesondheid. Jy moet ook n heerlike week hê. Wanneer gaan jul huistoe of is jul al weer tuis? Ek begin my tweede werksweek! Dis n hele aanpassing maar heerlik.
November 29, 2015 om 1:19 nm
Plan is om volgende Maandag terug te gaan. Gee my ‘n week om daardie brander te ry… maar die weer speel voorwaar nie saam nie. Ontsettende winde wat waai, of mistroostige weer. Bly jy geniet jou werk. Sluit die skole nie ook nou kort voor lank nie? Dan is jy seker af?
November 30, 2015 om 8:17 vm
Skole sluit 15e dan is ek af tot Februarie.Volgende week gaan klomp van groter kinders weg met n kamp vir die week. Dan gaan dit rustig wees. Jy moet die week geniet en ek hoop die brander gee jou jou kans.
November 30, 2015 om 11:07 vm
Koud hier vandag…. en WIND. As ek ooit gewens het ek kan by see bly het hierdie vyf weke van wind my daarvan genees.
Terug pieng: Toeka-Tokkel no 49: Brille en Pille | I scrap 2
Terug pieng: Vakansie | Toortsie, Kameel en Bokbaaivygie
386,215 ste persoon wat hier inloer! Baie dankie en welkom! Hoop jy loer weer in.
Kameel – Oom Olifant jou reuse dier
Uitnodiging aan suksesvolle Banters
Engele op my pad
Die Banting Bootcamp en die gefrangelikoliseerde tiramisu
Kameel - Oom Olifant jou reuse dier
Voorheen geskryf Kies Maand Maart 2018 (31) Februarie 2018 (42) Januarie 2018 (35) Desember 2017 (23) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (19) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (25) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (26) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (39) Desember 2010 (13) November 2010 (32) Oktober 2010 (43) September 2010 (16)
Kategorië Kies Kategorieë ‘In opdrag…. (97) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Banting suksesstories (1) Banting, LCHF (158) Bejaardesorg (2) Blogging (96) Boeke en flieks (101) Bybelkarakters A-Z (8) Die avonture van Vetsak (6) Die lewe (147) Die lewe met ‘n tikkie humor (30) Die stil kind (10) Dorpslewe, soos gesien deur ‘n plaasjapie (13) English Blog posts (51) Geldsake (39) Geleefde Christenskap (306) God en ek (30) Grepe uit die lewe (1) Hekelwerk (9) Hoe om ‘n blog te begin (5) Huwelik en Verhoudings (102) Kosdinge (152) Kruinsig Plaasakkommodasie (1) Lawwighede; Tong-innie-kies (160) Lê jou eier (22) Motivering en Bemoediging (149) Musiek in die Bybel (8) Om ma te wees (36) Om ouma te wees (7) Opheffingswerk; Opvoeding (63) Opstelle (5) Oudword (2) ouers van volwasse kinders -ouerleiding (9) Ouerskap en ouerleiding (93) Overberg (60) Plaaslewe en Landbousake (172) Reis-ervarings (104) Sosiale media (5) Speletjies (32) Spinnekopstories (10) Studentelewe (9) Toorts se verbeeldingsvlugte (31) Toortsie en die kleinkinders (4) Toortsie se Bantingspyskaarte (11) Toortsie se dagstukkies op Sondae (31) Toortsie se Toeka Tokkel stories (58) Toortsie se voelgoedstories (22) Transformation Prayer Ministry (7) Uncategorized (263) Ursula (20) Verskeidenheid Onderwerpe (127) Verslanking (74) Vrae (15) Vroue in die Bybel (16) Vrouwees (20)
Sluit aan by 800 ander intekenaars